ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 91 कोटी मात्रांचा टप्पा केला पार
गेल्या 24 तासात 72.51 लाख मात्रांचे लसीकरण
रुग्ण बरे होण्याचा दर सध्या 97.93%, मार्च 2020 पासूनचा सर्वोच्च दर
गेल्या 24 तासात 18,346 नव्या कोरोना रुग्णांची नोंद
उपचाराधीन रुग्णांची संख्या  एकूण रुग्णसंख्येच्या 0.75%
साप्ताहिक पॉझिटिव्हिटी दर  गेल्या 102 दिवसांपासून 3% पेक्षा कमी
गेल्या 24 तासात 72,51,419 मात्रांचे कोविड-19 प्रतिबंधक लसीकरण झाल्याने भारताने 91  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 88,75,020 लसीकरण सत्रांच्या माध्यमातून या मात्रा देण्यात आल्या आहेत.
|
|
HCWs
|
|
1st Dose
|
|
1,03,74,089
|
|
2nd Dose
|
|
89,46,803
|
|
FLWs
|
|
1st Dose
|
|
1,83,55,901
|
|
2nd Dose
|
|
1,51,44,069
|
|
Age Group 18-44 years
|
|
1st Dose
|
|
37,03,90,293
|
|
2nd Dose
|
|
9,06,64,628
|
|
Age Group 45-59 years
|
|
1st Dose
|
|
16,19,93,955
|
|
2nd Dose
|
|
7,93,41,865
|
|
Over 60 years
|
|
1st Dose
|
|
10,26,93,150
|
|
2nd Dose
|
|
5,75,61,073
|
|
Total
|
|
91,54,65,826
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
गेल्या 24 तासांत 29,639 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,31,50,886 झाली आहे.
परिणामी, भारतात रुग्ण बरे होण्याचा दर 97.93% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 100 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 18,346 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,52,902 असून देशातील आतापर्यंतच्या एकूण बाधित रुग्णसंख्येच्या 0.75% आहे. तसेच ही रुग्णसंख्या गेल्या 201 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,41,642 चाचण्या करण्यात आल्या. भारताने आतापर्यंत एकूण 57.53  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.66% असून गेल्या 102 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.61% असून गेले सलग 36 दिवस हा दर 3 % पेक्षा कमी आहे आणि गेले सलग 119 दिवस हा दर 5% पेक्षा कमी आहे.
भारतीय निवडणूक आयोग
आगामी निवडणुकांसाठी पोलीस, व्यय आणि सामान्य निरिक्षकांच्या दुसऱ्या तुकडीची भारतीय निवडणूक आयोगाकडून कार्यशाळा
नवी दिल्ली, 26 मार्च 2019
आगामी निवडणुकांच्या पार्श्वभूमीवर 14 मार्च रोजी भारतीय निवडणूक आयोगाने पोलीस, व्यय आणि सामान्य निरिक्षकांच्या पहिल्या तुकडीसाठी कार्यशाळा आयोजित केली होती. त्याचप्रमाणे आजही भा.प्र.से., भा.पो.से., भा.म.से. आणि इतर केंद्रीय सेवांमधल्या सुमारे हजारहून अधिक अधिकाऱ्यांसाठी कार्यशाळा आयोजित करण्यात आली होती. हे अधिकारी आगामी लोकसभा निवडणुका तसेच चार राज्यांमधल्या विधानसभा निवडणुकांसाठी निरिक्षक म्हणून तैनात करण्यात येत आहेत.
सर्वच निरिक्षक आयोगाचे डोळे आणि कान आहेतच पण वरिष्ठ व्यय निरिक्षकांची भूमिका अत्यंत महत्वाची आहे, असे मुख्य निवडणूक आयुक्त सुनील अरोरा यांनी सांगितले. निवडणूक प्रक्रिया दूषित करणाऱ्या धनशक्तीबाबत त्यांना अत्यंत जागरुक राहावे लागणार असल्याचे त्यांनी सांगितले. तामिळनाडू, गुजरात, महाराष्ट्र आणि कर्नाटकसाठी दोन विशेष व्यय निरिक्षकांची नियुक्ती आधीच करण्यात आली आहे. आणखीही काही संवेदनशील राज्यात काही आणखी विशेष व्यय निरिक्षकांची नियुक्ती करण्याबाबत विचार सुरु असल्याचे अरोरा यांनी सांगितले.
N.Sapre/ S.Kakade/D. Rane
(Visitor Counter : 62
नवीन आणि नवीकरणीय ऊर्जा मंत्रालय
आयआरईडीएचे मुंबईत शाखा कार्यालय सुरू
महाराष्ट्र विभागातील कंपनीच्या कर्जदार आणि भागधारकांच्या सुलभतेसाठी शाखा
भारतीय नवीकरणीय ऊर्जा विकास संस्था लिमिटेड  ने मुंबईत कर्जदार आणि भागधारकांच्या सुविधेसाठी शाखा कार्यालय सुरू केले आहे. केंद्र सरकारच्या नवीन आणि नवीकरणीय ऊर्जा मंत्रालयाअंतर्गत असलेली आयआरईडीए मिनि रत्न  संस्था आहे. संस्थेची चेन्नई आणि हैदराबाद येथे यापूर्वीच शाखा कार्यालये सुरु करण्यात आली आहेत.
आयआरईडीएचे व्यवस्थापकीय संचालक प्रदीप कुमार दास यांनी संचालक  चिंतन शाह यांच्या उपस्थितीत अंधेरी पूर्व, मुंबई येथे कार्यालयाचे उद्घाटन केले. याप्रसंगी बोलताना ते म्हणाले, व्यवसाय विस्तार करण्यासाठी मुंबई शाखा महत्त्वपूर्ण पाऊल आहे. हे प्रदेशातील कंपनीच्या कर्जदारांना आणि भागधारकांना सुलभतेने सेवा प्रदान करेल.
मुंबई ही आर्थिक राजधानी आहे आणि परिसरात आयआरडीएच्या व्यवसायावर मोठ्या प्रमाणात लक्ष केंद्रित करून शाखा सुरू करणे ही बऱ्याच काळापासूनची गरज होती. कोविड—19 परिस्थितीत ही शाखा संबंधितांना चांगलीच मदतीची ठरेल. कंपनी व्यवसायातील संभाव्यतेनुसार देशाच्या इतर भागात शाखा कार्यालये सुरू करण्यावर विचार करण्यात येईल, असे दास म्हणाले. कंपनीच्या विकेंद्रीकरणाची संकल्पना केंद्र सरकारच्या व्यवसाय सुलभता धोरणाचा भाग आहे.
आयआरईडीएविषयी:
आयआरईडीए गैर-बँकिंग वित्तीय संस्था म्हणून 1987 स्थापना केलेली एक सार्वजनिक क्षेत्रातील सरकारी कंपनी आहे जी नवीन आणि अक्षय ऊर्जेच्या स्त्रोतांशी संबंधित प्रकल्पांच्या स्थापनेसाठी आणि विकासासाठी आर्थिक सहाय्य करते. ‘कायमस्वरुपी ऊर्जा’  हे कंपनीचे ब्रीद आहे. आयआरईडीएचे कॉर्पोरेट आणि नोंदणीकृत कार्यालय नवी दिल्ली येथे आहे.
माहिती आणि प्रसारण मंत्रालय
गोव्याचे मुख्यमंत्री प्रमोद सावंत यांनी केंद्रीय राज्यमंत्री डॉ. एल. मुरुगन यांची भेट घेतली
गोवा, 8 नोव्हेंबर 2022
केंद्रीय माहिती आणि प्रसारण आणि मत्स्योद्योग , पशुसंवर्धन आणि दुग्धव्यवसाय राज्यमंत्री डॉ. एल. मुरुगन यांनी आज गोव्याचे मुख्यमंत्री प्रमोद सावंत यांची भेट घेतली. मुख्यमंत्री आणि केंद्रीय राज्यमंत्र्यांनी 53 व्या भारतीय आंतरराष्ट्रीय चित्रपट महोत्सवाच्या विविध पैलूंवर चर्चा केली. या महोत्सवात भारतातून तसेच जगभरातून नामवंत आणि चित्रपट क्षेत्रातील मंडळी मोठ्या संख्येने सहभागी होण्याची अपेक्षा असल्याने, अत्यंत उच्च दर्जाची तयारी सुनिश्चित करण्याकडे विशेष लक्ष दिले जात आहे.
मुख्यमंत्री आणि केंद्रीय राज्यमंत्री यांनी गोव्यातील मत्स्यव्यवसाय क्षेत्राच्या पैलूंवर तसेच या क्षेत्राच्या वाढीसाठी काय उपाययोजना करता येतील यावरही चर्चा केली. 53 वा इफ्फी महोत्सव आणि इतर विविध विकास प्रकल्पांच्या कामाच्या प्रगतीचा आढावा घेण्यासाठी केंद्रीय मंत्री दोन दिवसांच्या गोवा दौऱ्यावर आले होते.PIB Panaji | N.Chitale/S.Kane/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 147
वाणिज्य आणि उदयोग मंत्रालय
एप्रिल ते डिसेंबर 2022 या कालावधीत 523.8 दशलक्ष अमेरिकन डॉलर्स मूल्याच्या कांद्याची निर्यात करण्यात आली
भारतातून कांद्याच्या निर्यातीवर कोणतेही निर्बंध किंवा प्रतिबंध नाहीत
नवी दिल्ली, 26 फेब्रुवारी 2023
एप्रिल ते डिसेंबर 2022 या कालावधीत 523.8 दशलक्ष अमेरिकन डॉलर किमतीच्या कांद्याची निर्यात करण्यात आली.
सरकारने कांद्याच्या निर्यातीवर कोणतेही निर्बंध किंवा बंदी घातलेली नाही. कांद्याचे सध्याचे निर्यात धोरण ‘मुक्त’ आहे. केवळ कांदा बियाणांची निर्यात 'प्रतिबंधित' आहे. विदेशी व्यापार महासंचालकांच्या अधिकृत परवानगीनुसार हा प्रतिबंध घालण्यात आला आहे.
विदेशी व्यापार महासंचालकांच्या द्वारे अधिसूचना क्रमांक 50 दि. 28.12.2020 नुसार सुधारित कांद्याचे  कापलेले, भाग केलेले किंवा पावडर स्वरूपात, तसेच बंगलोर गुलाब कांदे आणि कृष्णपुरम कांदे वगळून पावडर स्वरूपात, कापलेले, चिरलेले किंवा पावडर स्वरुपातील कांदे 'प्रतिबंधीत'' श्रेणीतून 'मुक्त' श्रेणीत समाविष्ट केले आहेत.
2022 या वर्षासाठी महिना-निहाय निर्यात आकडेवारी
|
|
Month wise 
|
|
Value wise 
|
|
% increase in exports from 2021 to 2022
|
|
Apr
|
|
48.0
|
|
13.74
|
|
May
|
|
31.9
|
|
13.20
|
|
Jun
|
|
36.0
|
|
-25.19
|
|
Jul
|
|
50.1
|
|
19.74
|
|
Aug
|
|
49.0
|
|
-5.21
|
|
Sep
|
|
50.7
|
|
7.56
|
|
Oct
|
|
40.8
|
|
17.33
|
|
Nov
|
|
45.9
|
|
71.39
|
|
Dec
|
|
52.1
|
|
49.76
|
|
Total
|
|
523.8
|
|
16.3S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 162
पंतप्रधान कार्यालय
पापुआ न्यू गिनीच्या पंतप्रधानांसोबत पंतप्रधानांची द्विपक्षीय बैठक
हिंद -प्रशांत द्वीपसमूह सहकार्य मंचाच्या  3 ऱ्या शिखर परिषदेच्या निमित्ताने ,पंतप्रधान नरेंद्र मोदी यांनी 22 मे 2023 रोजी पोर्ट मोरेस्बी येथे पापुआ न्यू गिनीचे पंतप्रधान जेम्स मरापे यांच्यासोबत द्विपक्षीय बैठक घेतली.
पंतप्रधान मोदी यांनी हार्दिक स्वागताबद्दल तसेच तिसर्या एफआयपीआयसी शिखर परिषदेचे सह-आयोजन केल्याबद्दल पंतप्रधान मरापे यांचे आभार मानले. उभय नेत्यांनी द्विपक्षीय संबंधांचा आढावा घेतला आणि दोन्ही देशांमधील व्यापार आणि गुंतवणूक, आरोग्य, क्षमता बांधणी तसेच कौशल्य विकास आणि माहिती तंत्रज्ञान यासह विविध क्षेत्रांमध्ये सहकार्य आणखी बळकट करण्याच्या उपायांवर आणि माध्यमांवर चर्चा केली.त्यांनी हवामानाशी संबंधित कृती आणि दोन्ही देशांमधील लोकांदरम्यान परस्पर संबंध वाढवण्याबाबत चर्चा केली. प्रशांत द्वीपसमूहातील राष्ट्रांचे प्राधान्यक्रम आणि आकांक्षांप्रति भारताच्या समर्थनाचा आणि आदराचा पंतप्रधानांनी पुनरुच्चार केला.
पंतप्रधान मोदी आणि पंतप्रधान मरापे यांनी तमिळमधील प्रसिद्ध ‘थिरुक्कुरल’ चे पापुआ न्यू गिनीच्या टोक पिसिन भाषेतील अनुवादाचे प्रकाशन केले. भाषातज्ज्ञ शुभा शशिंद्रन आणि पापुआ न्यू गिनीच्या पश्चिम न्यू ब्रिटन प्रांताचे गव्हर्नर शशिंद्रन मुथुवेल हे या अनुवादित पुस्तकाचे सहलेखक आहेत. या पुस्तकात पंतप्रधान मरापे यांची प्रस्तावना आहे.पंतप्रधान मोदी यांनी लेखकांचे अभिनंदन केले आणि पापुआ न्यू गिनीमध्ये भारतीय विचार आणि संस्कृतीची तत्व जतन करण्याप्रति त्यांच्या योगदानाची प्रशंसा केली.
संरक्षण मंत्रालय
रशियात 20 जुलै 2021 ला होणाऱ्या माक्स हवाई कसरतीमध्ये सारंग हेलिकॉप्टर सहभागी होणार
रशियातील झुकोव्ह्स्की आंतरराष्ट्रीय विमानतळ परिसरात होणाऱ्या माक्स आंतरराष्ट्रीय हवाई कसरतींमध्ये पहिल्यांदा सहभागी होण्यासाठी भारतीय हवाई दलाचा सारंग हेलिकॉप्टर प्रदर्शन संघ जय्यत तयार आहे. रशियातील हे प्रदर्शन द्वैवार्षिक स्वरूपाचे असून या वर्षी 20 जुलै 2021 ते 25 जुलै 2021 या कालावधीत होणार आहे.
सारंग हेलिकॉप्टर्सच्या या प्रदर्शनातील कामगिरीची ही पहिलीच वेळ आहे. रशियातील या हवाई कसरतींमध्ये सारंग संघातील 4 हेलिकॉप्टर्स भाग घेणार असून भारतात निर्मित ध्रुव हे हलक्या वजनाचे आधुनिक हेलिकॉप्टरदेखील सहभागी असेल. HAL कंपनीने निर्माण केलेली ही हेलिकॉप्टर्स हिंजलेस रोटर्स असलेली आहेत आणि अत्यंत कौशल्यपूर्ण हवाई तंत्रज्ञान वापरून निर्माण केलेली असल्याने लष्कराच्या हवाई उपयोगासाठी ती अत्यंत योग्य आहेत. भरतील हवाई सेनेसह भारतीय लष्कर, भारतीय नौदल आणि भारतीय तटरक्षक दल देखील या प्रकारच्या हेलिकॉप्टर्सचा वापर करत आहेत.
सारंग हेलिकॉप्टर्सच्या संघाची स्थापना 2003 मध्ये बेंगळूरू येथे करण्यात आली आणि या संघाचा पहिला आंतरराष्ट्रीय अविष्कार सिंगापूर येथे 2004 मध्ये झालेल्या आशियायी हवाई कसरतींमध्ये दाखविण्यात आला. आतापर्यंत संयुक्त अरब अमिरात, बहारीन, मॉरीशस आणि श्रीलंका येथे झालेल्या हवाई कसरती तसेच विशेष प्रसंगीच्या उत्सवी प्रदर्शनात सारंगने भारताचे प्रतिनिधित्व केले आहे. राष्ट्रीय तसेच आंतरराष्ट्रीय ठिकाणी हवाई कसरतींचे कौशल्य दाखविण्यासोबतच, सारंगच्या पथकाने उत्तराखंडातील राहत अभियान , केरळमधील ओखी चक्रीवादळ  तसेच केरळमधील करुणा पूरग्रस्त मदत अभियान  यासारख्या अनेक मानवतावादी सहाय्य आणि आपत्ती निवारण अभियानांमध्ये सक्रीयतेने भाग घेतला आहे.
युवा व्यवहार आणि क्रीडा मंत्रालय
केंद्रीय क्रीडा मंत्री किरेन रिजिजू यांनी ब्रिक्स युवा शिखर परिषदेला केले संबोधित; कोविड 19 दरम्यान भारतीय युवा स्वयंसेवकांनी केलेल्या कामाचा केला उल्लेख
नवी दिल्ली , 2 डिसेंबर 2020
केंद्रीय युवक कल्याण आणि क्रीडा मंत्री किरेन रिजिजू यांनी मंगळवारी आभासी कार्यक्रमाच्या माध्यमातून सहावी ब्रिक्स युवा शिखर परिषद तसेच ब्रिक्स मंत्र्यांच्या बैठकीत सहभाग घेतला. या प्रसंगी बोलताना रिजीजू यांनी सध्याच्या कोरोना महामारीचा सामना करण्यासाठी जगभरातील युवकांच्या योगदानाच्या महत्वावर भर दिला.
जागतिक मंचावर भारताचे उदाहरण देताना रिजीजू म्हणाले, “आज आपल्या जगाच्या या गंभीर वास्तवात, संपूर्ण जग थांबले होते, अशा प्रतिकूल स्थितीत, युवक , तरुण पुरुष आणि स्त्रियांनी लोकांना सुरक्षितता, सुरक्षा आणि सर्वात महत्वाचे म्हणजे प्रगती आणि आशेकडे नेले. एकट्या भारतात, कोविड-19 ने निर्माण केलेल्या धोक्याचा सामना करण्यासाठी दहा लाखांहून अधिक स्वयंसेवक पुढे आले आणि महामारीनंतरचे परिणाम कमी करण्यास मदत केली. ”
नेहरू युवा केंद्र संघटना , राष्ट्रीय सेवा योजना , भारत स्काऊट्स आणि गाईड्सचे युवा स्वयंसेवक संपूर्ण भारतभर कोविड-19 च्या विरोधातील युद्धात आघाडीवर आहेत, नागरी प्रशासनांबरोबर काम करत आहेत, वृद्धांना आणि गरीबांना महामारीला सामोरे जाण्यास मदत करत आहेत आणि कोविड रुग्णांना रक्त आणि प्लाझ्मा दान करत आहेत. भारतीय स्वयंसेवकांच्या पुढाकाराचे सर्वांनी कौतुक केले आहे.
शांतता आणि विकासामध्ये आणि त्याही पलीकडे ‘स्वेच्छेने ’ सामील होण्याच्या सामायिक उद्दिष्टांसाठी सर्व ब्रिक्स राष्ट्रांचे सामर्थ्य व पाठबळ मिळवण्याच्या गरजेविषयी बोलताना रिजीजू म्हणाले, “खरंच आपण ब्रिक्स राष्ट्र म्हणून नव्या बांधिलकीसह एकत्र उभे आहोत. आरोग्य शिक्षण, संस्कृती, कला, तसेच व्यापार आणि त्याही पलीकडे जागतिक आणि प्रादेशिक गरजा पूर्ण करण्यासाठी सामायिक आव्हानं आणि त्याचबरोबर सामायिक उपाययोजनापर्यंत आपण पोहोचायला हवे ” स्वयंसेवकत्व विकसित करण्यासाठी मजबूत पायाभूत सुविधा निर्माण करण्यावर देखील त्यांनी भर दिला . ते म्हणाले की, “ब्रिक्स राष्ट्र म्हणून आपल्या प्रयत्नांना पुढे नेण्यासाठी ते महत्वपूर्ण ठरेल.”
आपले भाषण संपवताना रिजीजू म्हणाले, “वेळोवेळी झालेल्या ब्रिक्स नेत्यांच्या शिखर परिषदांदरम्यान पंतप्रधानांनी व्यक्त केलेली वचनबद्धता आणि मांडलेल्या कल्पना पुढे नेण्यासाठी भारत वचनबद्ध आहे. मी पुन्हा जागतिक शांतता आणि सौहार्दासाठी आणि मानवजातीच्या सेवेसाठी तरुणांच्या सहभागासाठी आमच्या वचनबद्धतेचा पुनरुच्चार करतो. ”
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 325
गृह मंत्रालय
उष्णतेची लाट 2019 – पूर्वतयारी विषयक कार्यशाळेचे नागपूर इथे आयोजन
नवी दिल्ली, 27 फेब्रुवारी 2019
राष्ट्रीय आपत्ती व्यवस्थापन प्राधिकरण अर्थात एनडीएमएने महाराष्ट्र सरकारच्या सहकार्याने नागपूर इथे उष्णता लाट व्यवस्थापन विषयक 2 दिवसांच्या राष्ट्रीय कार्यशाळेचे आयोजन केले आहे.
उष्णतेच्या लाटेसंबंधिच्या एनडीएमएच्या मार्गदर्शक तत्वांच्या धर्तीवर विशिष्ट कृती योजनेची आखणी आणि अंमलबजावणी या विषयी राज्यांना माहिती देण्यासाठी ही कार्यशाळा आयोजित करण्यात आली आहे. यावर्षीच्या उन्हाळ्यात उद्भवणाऱ्या समस्यांविषयीही चर्चा होणार आहे.
एनडीएमएचे संयुक्त सचिव डॉ. व्ही. थिरुपुगजाह यांनी यावेळी मार्गदर्शन केले. भारतीय हवामान विभागाने या वर्षी उन्हाळ्यात सरासरीपेक्षा अधिक तापमान राहण्याची शक्यता वर्तवली आहे.
N.Sapre/J.Patankar/D. Rane
(Visitor Counter : 48
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने 2021-22 मध्ये पंतप्रधान गरीब कल्याण योजना आणि राष्ट्रीय अन्न सुरक्षा कायदा अंतर्गत भारतीय अन्न महामंडळ आणि राज्य सरकारांना खाद्यान्न अनुदानासाठी 2,94,718/- कोटी रुपये जारी केले
हे अनुदान 2020-21 मध्ये जारी केलेल्या खाद्यान्न अनुदानाच्या सुमारे 140% आणि 2019-20 मध्ये जारी केलेल्या खाद्यान्न अनुदानाच्या सुमारे 267% आहे
इथेनॉल मिश्रणात 62% ने वाढ, 2019-20 मधील 5% वरून 2020-21 मध्ये 8.1% वर
नवी दिल्ली, 13 एप्रिल 2022
पंतप्रधान गरीब कल्याण अन्न योजना  आणि राष्ट्रीय अन्न सुरक्षा कायदा 2013  अंतर्गत किमान हमी भावानुसार खरेदी तसेच अन्नधान्याच्या वेगवान वितरणासाठी, आर्थिक वर्ष 2021-22 मध्ये अन्न आणि सार्वजनिक वितरण विभागाने भारतीय अन्न महामंडळ आणि राज्य सरकारांना खाद्यान्न अनुदानासाठी डीसीपी  आणि बिगर डीसीपी नुसार 2,92,419.11 कोटी रुपयांच्या सुधारित अंदाजाच्या तुलनेत 2,94,718/- कोटी रुपये जारी केले. हे अनुदान 2020-21 मध्ये जारी केलेल्या खाद्यान्न अनुदानाच्या सुमारे 140% आणि 2019-20 मध्ये जारी केलेल्या खाद्यान्न अनुदानाच्या सुमारे 267% आहे. अधिक तपशील खालीलप्रमाणे :-

|
|
Year
|
|
Budget Estimates
|
|
Revised Estimates
|
|
Actual Expenditure
|
|
% Expdr w.r.t. RE
|
|
2019-20
|
|
1,88,102.21
|
|
1,10,187.13
|
|
1,10,187.13
|
|
100.00
|
|
2020-21
|
|
1,19,302.22
|
|
4,30,414.77
|
|
5,47,609.31♣
|
|
127.23
|
|
2021-22
|
|
2,46,616.00
|
|
2,92,419.11
|
|
2,94,718.54
|
|
100.79
आपल्या योजनांचा लाभ समाजातील विविध असुरक्षित घटकांपर्यंत पोहोचावा यासाठी अन्न आणि सार्वजनिक वितरण विभाग नेहमीच तत्पर असतो. या अनुषंगाने 2021-22 या आर्थिक वर्षात, अन्न आणि सार्वजनिक वितरण विभागाने अनुसूचित जातींसाठी सुमारे 24,000/- कोटी रुपये , अनुसूचित जमातींसाठी 12,000/- कोटी रुपये आणि ईशान्य प्रदेशसाठी 400/- कोटींहून अधिक निधी जारी केला.
रब्बी विपणन हंगाम 2021-22 मध्ये गहू आणि खरीप विपणन हंगाम 2021-22 मधील धान खरेदीसह एकूण 1175 लाख मेट्रिक टन अन्नधान्य 2.31 लाख कोटी रुपयांच्या किमान हमी भावासह खरेदी करण्यात आले असून 154लाखांहून अधिक शेतकऱ्यांना याचा लाभ झाला आहे.
|
|
Phases
|
|
Period
|
|
Allocation

|
|
Financial Implication

|
|
I
|
|
April – June, 2020
|
|
321.00
|
|
Rs.1,13,000.00 Crore
|
|
II
|
|
July – Nov, 2020
|
|
III
|
|
May – June, 2021
|
|
79.46
|
|
Rs. 26,602.00 Crore
|
|
IV
|
|
July – Nov, 2021
|
|
198.78
|
|
Rs. 67,266.00 Crore
|
|
V
|
|
Dec’21 – March’22
|
|
159.05
|
|
Rs. 53,344.52 Crore
|
|
VI
|
|
April – Sept 2022
|
|
244.00
|
|
Rs.80,850.67 Crore
|
|
|
|
GRAND TOTAL
|
|
1,002.29
|
|
Rs.3,41,062.87 Crore
इथेनॉलचे उत्पादन 2019-20 मधील 173 कोटी लिटरवरून 2020-21  मध्ये 302 कोटी लिटरपर्यंत वाढले आहे. इथेनॉल मिश्रण 62% ने वाढले असून 2019-20 मधील 5% वरून 2020-21 मध्ये 8.1% पर्यंत गेले आहे. 30.09.2021 रोजी देशातील इथेनॉलची उत्पादन क्षमता 825 कोटी लिटरपर्यंत वाढली आहे जी 2021-22 मध्ये 10% इथेनॉल मिश्रणाचे लक्ष्य गाठण्यासाठी पुरेशी आहे. 31.3.2022 पर्यंत ही उत्पादन क्षमता 849 कोटी लिटर इतकी वाढली आहे. 2021-22 या आर्थिक वर्षात, विभागाच्या इथेनॉल व्याज माफी योजनेअंतर्गत, नोडल बँक नाबार्डला 160 कोटी रुपये जारी करण्यात आले. 2021-22 पर्यंत या योजनेअंतर्गत जारी करण्यात आलेली एकत्रित रक्कम 360 कोटी रुपये आहे.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
मंत्रिमंडळ
इन्स्टिट्यूट ऑफ चार्टर्ड अकाउंट्स ऑफ इंडिया आणि चार्टर्ड अकाउंट्स ऑस्ट्रेलिया अँन्ड न्यूझीलंड यांच्यातल्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 20 एप्रिल 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज झालेल्या बैठकीत इन्स्टिट्यूट ऑफ चार्टर्ड अकाउंट्स ऑफ इंडिया, आयसीएआय आणि चार्टर्ड अकाउंट्स ऑस्ट्रेलिया अँन्ड न्यूझीलंड, सीए एएनझेड यांच्यातल्या नव्या सामंजस्य कराराला मंजुरी देण्यात आली.
प्रभाव
सदस्य,विद्यार्थी आणि संस्था यांना परस्पर लाभदायी संबंध विकसित करणे आणि आयसीएआयच्या सदस्यांना त्यांच्या व्यावसायिक कक्षा रुंदावण्याची संधी पुरवणे तसेच दोन्ही लेखापरीक्षण संस्थांमध्ये कामकाज विषयक संबंधाना गती देण्याचा या सामंजस्य करारा मागचा उद्देश आहे. जागतिक वातावरणात व्यवसायासमोर येणाऱ्या नव्या आव्हानांची दखल घेण्यामध्ये दोन्ही लेखा परीक्षण संस्थाना आघाडीची भूमिका बजावण्याची संधी प्राप्त होईल.
लाभ :
दोन संस्थामधल्या करारामुळे भारतातल्या सनदी लेखापालांसाठी रोजगाराच्या अधिक संधी उपलब्ध होण्याची अपेक्षा आहे.
तपशील :
इन्स्टिट्यूट ऑफ चार्टर्ड अकाउंट्स ऑफ इंडिया आणि चार्टर्ड अकाउंट्स ऑस्ट्रेलिया अँन्ड न्यूझीलंड यांच्यातल्या सामंजस्य करारामुळे परस्परांच्या पदवीची दखल घेतली जाईल आणि दोन्ही संस्थाना जवळ आणण्यासाठी यंत्रणा निश्चित करून सदस्यांचा स्वीकार केला जाईल.लेखाविषयक ज्ञानाच्या विकासासाठी, व्यावसायिक आणि बौद्धिक विकासासाठी,भारत, ऑस्ट्रेलिया आणि न्युझीलंड मधल्या लेखाविषयक व्यवसायाच्या विकासासाठी सकारात्मक योगदान देण्याकरिता परस्पर सहयोग ढाचा निर्माण करणे हा आयसीएआय आणि सीए एएनझेडचा उद्देश आहे.
अंमलबजावणी धोरण आणि उद्दिष्ट
या सामंजस्य कराराद्वारे दुसऱ्या संस्थेच्या सदस्यांच्या पदवीची परस्पर मान्यता, ज्यांनी दोन्ही पक्षांची परीक्षा,व्यावसायिक कार्यक्रम आणि प्रत्यक्ष अनुभव सदस्यता आवश्यकता यांची पूर्तता करून सदस्यत्व प्राप्त केले आहे.
पार्श्वभूमी:
इन्स्टिट्यूट ऑफ चार्टर्ड अकाउंटंट्स ऑफ इंडिया  ही सनदी लेखापाल कायदा 1949 अंतर्गत भारतातील सनदी लेखापाल व्यवसायाच्या नियमनासाठी स्थापन करण्यात आलेली एक वैधानिक संस्था आहे. 2014 मध्ये ऑस्ट्रेलियात इन्स्टिट्यूट ऑफ चार्टर्ड अकाउंट्स आणि न्यूझीलंड इन्स्टिट्यूट ऑफ चार्टर्ड अकाउंट्स यांच्या विलयातून चार्टर्ड अकाउंट्स ऑस्ट्रेलिया अँन्ड न्यूझीलंड, सीए एएनझेडची निर्मिती झाली आहे.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जागतिक बँकेच्या जी 20 दस्तऐवजात भारताच्या डिजिटल सार्वजनिक पायाभूत सुविधांद्वारे झालेल्या आर्थिक समावेशनाची प्रशंसा
भारताने केवळ 6 वर्षात आर्थिक समावेशनाचे उद्दिष्ट गाठले आहे, अन्यथा याला किमान 47 वर्षे लागली असती, असे जागतिक बँकेने आपल्या जी 20 दस्तऐवजात नोंदवले आहे,जागतिक बँकेचे हे निष्कर्ष पंतप्रधान नरेंद्र मोदी यांनी आज सामायिक केले
पंतप्रधानांनी X वर पोस्ट केले
"डिजिटल सार्वजनिक पायाभूत सुविधांद्वारे समर्थित, आर्थिक समावेशनात भारताची झेप !
@WorldBank द्वारे तयार करण्यात आलेल्या जी -20 दस्तऐवजात भारताच्या विकासाबद्दल अतिशय लक्षवेधी मुद्दा सामायिक करण्यात आला आहे. तो म्हणजे भारताने केवळ 6 वर्षात आर्थिक समावेशनाचे उद्दिष्ट गाठले आहे, अन्यथा याला किमान 47 वर्षे लागली असती.
आपल्या बळकट डिजिटल पेमेंट पायाभूत सुविधा आणि आपल्या लोकांच्या हिंमतीची ही प्रशंसा आहे. त्याचप्रमाणे .गतिमान प्रगती आणि नवोन्मेषाची ही साक्ष आहे.
https://www.news18.com/india/if-not-for-digital-payment-infra-in-6-yrs-india-would-have-taken-47-yrs-to-achieve-growth-world-bank-8568140.html
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते पनवेल येथे 4135.91 कोटी रुपयांच्या पाच राष्ट्रीय महामार्ग प्रकल्पांचे लोकार्पण आणि भूमीपूजन
पनवेल शहरातील वाहतुकीचा ताण कमी करण्यासाठी चिरनेर-उरण-जेएनपीटी-चौक या नव्या महामार्गाची नितीन गडकरी यांनी केली घोषणा
मुंबई, 4 एप्रिल 2022
केंद्रीय मंत्री नितीन गडकरी यांच्या हस्ते रविवारी संध्याकाळी पवनेल येथे झालेल्या कार्यक्रमात 4135.91 हजार कोटी रुपयांच्या राष्ट्रीय महामार्ग प्रकल्पांचे लोकार्पण आणि भूमीपूजन करण्यात आले. यात, 3,500 कोटी रुपयांच्या जेएनपीटी बंदर रस्ते जोडणी प्रकल्पाचे लोकार्पण तर राष्ट्रीय महामार्ग क्रमांक 48, मुंबई-पुणे एक्सप्रेसवे, कळंबोली जंक्शन सुधार प्रकल्प तसेच प्रस्तावित नवी मुंबई आंतरराष्ट्रीय विमानतळाचे पूर्वेकडील प्रवेशद्वाराचे भूमीपूजन यांचा समावेश आहे.
देशातील सर्वात मोठे कंटनेर हाताळणी बंदर असलेल्या जेएनपीटीची कनेक्टीव्हीटी वाढवण्यासाठीच्या रस्त्याचे काम पूर्ण झाले आहे. प्रस्तावित नवी मुंबई विमानतळावर जाण्यासाठी जलमार्ग वाहतुकीला प्रोत्साहन देण्यासठी बेलापूर, नेरुळ येथे जेट्टी मंजूर केल्या होत्या. याची प्रत्यक्ष अंमलबजावणी झाली तर मुंबईतील कोणत्याही भागातून जलमार्गाने अवघ्या 13 ते 21 मिनिटांत नवी मुंबई विमानतळावर पोहचता येईल, असे गडकरी म्हणाले. वॉटरटॅक्सी सुरु करण्यासाठी राज्य सरकारने प्रयत्न करावे, असे आवाहन गडकरी यांनी केले.
पनवेलमधील वाहतुकीचा ताण कमी करण्यासाठी नितीन गडकरी यांनी नव्या राष्ट्रीय महामार्गाची घोषणा केली. उरण-जेएनपीटी-चौक असा असणारा नवीन महामार्ग चिरनेरपासून सुरु होईल, या मार्गावर चार बोगदे आहेत. हा मार्ग मुंबई-गोवा महामार्ग, मुंबई-पुणे एक्सप्रेसवे, पुणे-मुंबई जुना महामार्ग या तिन्ही रस्त्यांना जोडणारा असल्यामुळे पनवेलवरील वाहतुकीचा ताण कमी होईल. 32 किलोमीटर लांबीचा हा प्रस्तावित मार्ग भारतमाला योजनेअंतर्गत पूर्ण करण्यात येईल. जेएनपीटी आणि प्रस्तावित नवी मुंबई विमानतळ हे राज्यासाठी विकास इंजिन असल्याचे गडकरी म्हणाले.
कळंबोली जंक्शनचे काम पूर्ण झाल्यानंतर वाहतूकीचा ताण आणि प्रदुषणाचा त्रास कमी होईल. दिल्ली-मुंबई एक्सप्रेसवेमुळे 1 लाख 85 हजार पीसीयुने वाहतूक वाढेल. त्यासाठी कळंबोली जंक्शनवरील रस्ता हा चार स्तरीय करण्यात येणार आहे. या जंक्शनच्या कामासाठी 1,200 कोटी रुपये खर्च येणार आहे.
मुंबई, नवी मुंबईवरील ताण कमी करण्यासाठी 10 लाख क्षमतेची स्मार्ट सिटी उभारण्याची नितीन गडकरी यांनी सूचना केली. यापुढील काळात नियोजित विकास झाला पाहिजे. मुंबईचा विकास म्हणजेच महाराष्ट्राचा विकास होय, असे गडकरी म्हणाले.
गेल्या सात वर्षात रायगड जिल्ह्यामध्ये राष्ट्रीय महामार्गांवर 10 हजार कोटी रुपये किंमतीची 18 कामे मंजूर करण्यात आली असून त्यापैकी पाच कामे पूर्ण झाली आहेत, 13 कामे प्रगतीपथावर आहेत. तसेच 1792.75 कोटी रुपये किंमतीची चार कामे प्रस्तावित आहेत. कोकणात पावसाचे प्रमाण जास्त असल्यामुळे सर्व रस्त्यांचे काँक्रीटीकरण करण्यात येणार असल्याचे गडकरी यांनी सांगितले.PIB Mumbai | JPS/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 346